Kinnear-saak: Prokureur stem in tot foto's van oud-rugbyspeler | Netwerk24
Deur Maygene De Wee 25 September 2020 09:56
Eric Bryer, sy prokureur, het gesê die 39-jarige man was reeds Maandag vir ondervraging ingeneem.
Hy is na die Germistonse polisiekantoor geneem vir ondervraging. Daarna is hy in die Midrand-polisiekantoor aangehou totdat speurders van onder meer die bende-eenheid en die provinsiale eenheid vir georganiseerde misdaad Dinsdagnag met hom na die Wes-Kaap gereis het.
Eric Bryer, die beskuldigde in die Kinnear-moordsaak se regsverteenwoordiger, spreek die media toe. Foto: Jaco Marais
Bryer het gesê hy het nog nie die klagstaat gesien nie, maar die aanklag teen hom is tans moord. Volgens hom kan dit egter verander.
Hy het gesê sy kliënt is sowat drie uur lank in Germiston ondervra. Hy was by.
Speurders van die Valke wou sy kliënt weer in Kaapstad ondervra, maar hy het opdrag gegee dat hy nie ondervra word as hy nie by is nie.
Bryer het gesê hulle gereed is om 'n borgtogaansoek te bring, maar dit sal van die staat afhang.
Die klagte teen Zane Kilian
Moord, sameswering en die onwettige onderskepping van selfoonkommunikasie.
Dit is die voorlopige aanklagte waarop Kilian teregstaan.
Kilian is verlede Dinsdag in Springs aan die Oos-Rand in verband met Kinnear se moord in hegtenis geneem. Die staat voer aan hy het Kinnear se foon van 20 Maart tot 18 September onwettig nagespoor.
Die saak teen hom is tot 5 Oktober vir verdere ondersoek uitgestel. Hy is in aanhouding by die Bellville-polisiekantoor.